stanford-oval/wikipedia huggingface dataset:
Football Manager 2016

| Football Manager 2016 |
| --- | --- |

Kehittäjä:  Sports Interactive
Julkaisija:  Sega
Jakelija:  Steam, Google Play ja App Store
Pelisarja:  Football Manager
Julkaistu:  13. marraskuuta 2015
Lajityyppi:  managerointipeli, simulaatiopeli
Pelimuoto:  yksinpeli ja moninpeli
Ikäluokitus:  ESRB: Kaikenikäisille  PEGI 3 
Alusta:  Microsoft Windows, OS X, Linux
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Football Manager 2016 on Sports Interactiven kehittämä ja Segan julkaisema jalkapalloaiheinen simulaatiopeli, joka ilmestyy marraskuussa 2015. Peli on Football Manager -pelisarjan 12 versio ja siinä on tarkoituksena toimia jalkapallojoukkueen valmentajana. Football Manager on saatavilla Microsoft Windowsille, OS X:lle ja Linuxille.
Football Manager 2016:ssa pelaaja voi toimia valmentajana yli 50 maassa. Pelissä on myös useita uusia ominaisuuksia. Create-A-Club-pelitilassa pelaaja voi perustaa aivan uuden joukkueen, valita sille tunnuksen ja värit sekä lisätä siihen pelaajia. Myös managerin ulkonäköä voi muuttaa. Pelissä on myös muita uusia ominaisuuksia, kuten Fantasy Draft.
Aiheesta muualla

Football Manager 2016 MobyGamesissa (englanniksi)
Apollodoros Puutarhantyranni

Apollodoros (n. 100 eaa.) oli antiikin kreikkalainen epikurolaiseen koulukuntaan kuulunut filosofi ja epikurolaisen koulun johtaja Ateenassa.
Diogenes Laertioksen mukaan Apollodoroksen lisänimi oli Puutarhantyranni (κηποτύραννος, Kēpotyrannos), koska hän johti Epikuroksen Puutarha-nimellä tunnettua koulua tyrannin ottein. Apollodoros oli Zenon Sidonlaisen opettaja. Zenonista tuli hänen seuraajansa koulun johdossa.
Apollodoroksen kerrotaan kirjoittaneen noin 400 kirjaa, mutta ne ovat kaikki kadonneet. Ainoastaan kaksi teoksista mainitaan nimeltä. Toisen nimi oli Epikuroksen elämä. Toisen nimi oli Oppien kokoelma, jossa hän väitti, että Epikuros oli kirjoittanut enemmän omaperäisiä teoksia kuin stoalainen Khrysippos, koska vaikka Khrysippos olikin kirjoittanut 700 kirjaa, ne olivat täynnä lainauksia muiden kirjoittamista teoksista.
Apolloff

Apolloff t. Apoloff on Ruotsin ritarihuoneeseen kirjoitettu aatelissuku numero 912. Suku on alkujaan vanha venäläinen pajarisuku, jonka jäsen Vasili Zebetrioff tuli Ruotsin palvelukseen ja jonka kuningas Kustaa II Aadolf aateloi vuonna 1631. Vasilin veli Gregori otti käyttöön nimen Apoloff. Hän oli Inkerinmaan aatelisjoukkojen kornetti ja naimisissa käskynhaltija Feodor Aminoffin tyttären kanssa. Pariskunnan kolme poikaa otettiin vuonna 1680 ritarihuoneeseen. Heistä Johan (Juhana) Apolloff (k. 1706) toimi Nevanlinnan skanssin komentajana 1689 ja everstinä Viipurissa 1701. Vanhuudestaan huolimatta hän teki hyökkäyksiä Venäjälle Suuren Pohjan sodan alkaessa sekä puolusti linnaa 1703 venäläisten hyökkäystä vastaan. Hän joutui kuitenkin antautumaan ja kuoli vankina Novgorodissa. Vasili Apoloff oli Inkerinmaan aatelislippueen ratsumestari 1680 ja Kaprion linnan komendantti. Hän kuoli Tobolskissa venäläisten vankina vuonna 1701.
Farrokhru Parsa

| Farrokhru Parsa |
| --- | --- |
 Farrokhru Parsa vuonna 1968.
Iranin opetusministeri
 27. elokuuta 1968 – 2. tammikuuta 1971[lähde? ]  
Monarkki:  Mohammed Reza Pahlavi
Pääministeri:  Amir Abbas Hoveida
Edeltäjä:  Parviz Natel-Khanlari
Seuraaja:  Manouchehr Ganji
Henkilötiedot
Syntynyt: 24. maaliskuuta 1922 Qom, Persia
Kuollut: 8. toukokuuta 1980 (58 vuotta) Teheran, Iran
Puoliso:  Ahmad Shirin Sokhan
Tiedot
Puolue:  Rastakhiz
Muut puolueet:  Uusi Iran
Farrokhru Parsa (pers. ‏فرخ‌رو پارسا‎‎, Farroḵ-rū Pārsā; 1922 – 8. toukokuuta 1980 Teheran) oli iranilainen poliitikko ja Iranin ensimmäinen naispuolinen ministeri.
Parsa oli alkuperäiseltä ammatiltaan luonnontieteenopettaja ja hänellä oli myös lääkärin koulutus. Naiset saivat Iranissa äänioikeuden šaahi Mohammed Reza Pahlavin määräyksellä vuonna 1963, ja Parsa valittiin saman vuoden vaaleissa Iranin parlamenttiin Majlesiin. Hän oli Iranin opetusministerinä vuosina 1968–1974 ja samalla maan ensimmäinen naisministeri. Hän oli myös ministerikautensa jälkeen näkyvä naisten oikeuksien puolustaja Iranissa.
Parsa vallankumousoikeudessa.
Vuoden 1979 islamilaisen vallankumouksen jälkeen monia šaahin aikana naisille myönnettyjä oikeuksia peruutettiin, ja Parsa osallistui muutoksia vastustaneisiin mielenosoituksiin. Hänet vangittiin helmikuussa 1980 ja häntä vastaan nostettiin syytteet julkisten varojen väärinkäytöstä, šaahin epädemokraattisen hallinnon tukemisesta, salaisen poliisin SAVAKin sortotoimien avustamisesta, ”prostituution levittämisestä opetusministeriössä” ja ”opetuksen muuttamisesta riippuvaiseksi imperialistisesta kulttuurista”. Islamilainen vallankumousoikeus totesi hänet syylliseksi ja tuomitsi hänet kuolemaan. Parsa teloitettiin ampumalla Evinin vankilassa Teheranissa 8. toukokuuta 1980.
Aiheesta muualla

Kuvia tai muita tiedostoja aiheesta Farrokhru Parsa Wikimedia Commonsissa
Francesc Cambó

| Francesc Cambó |
| --- | --- |

Espanjan yleisten töiden ministeri
 1918-1919  
Espanjan valtiovarainministeri
 1921-1922  
puoluejohtaja
 1917-1936  
Henkilötiedot
Syntynyt: 2. syyskuuta 1876 Verges, Espanja
Kuollut: 30. huhtikuuta 1947 (70 vuotta) Buenos Aires, Argentiina
Tiedot
Puolue:  Lliga Regionalista
 Nimikirjoitus
Francesc Cambó i Batlle (2. syyskuuta 1876 – 30. huhtikuuta 1947) oli katalonialainen konservatiivipoliitikko ja Lliga Regionalista -puolueen perustaja. Hän oli Espanjan yleisten töiden ministeri vuonna 1918 ja valtiovarainministeri 1921–1922.
Cambó tuli keskiluokkaisesta perheestä. Hän valmistui Barcelonan yliopistosta sekä filosofiasta että oikeustieteestä. Hän osallistui katalonialaismieliseen opiskelijaliikkeeseen, lähti siitä politiikkaan, tuli valituksi kaupunginvaltuustoon ja parlamenttiin.
Enric Prat de la Riban kuoltua 1917 Cambó valittiin puolueen johtajaksi. Kun maa liukui diktatuuriin vuonna 1923, Cambó vastusti näkyvästi Primo de Riveran hallintoa ja julkaisi useita kirjoja. Vuonna 1931 hän muutti ulkomaille, asui ensin Sveitsissä, toisen maailmansodan aikana Yhdysvalloissa ja viimeiset vuotensa Argentiinassa. Hän käytti omaisuutensa katalonialaisen kulttuurin tukemiseen.
Felix Sturm

| Felix Sturm |
| --- | --- |

Henkilötiedot
Koko nimi:  Adnan Ćatić
Syntynyt: 31. tammikuuta 1979 Leverkusen
Kansalaisuus:  Saksa
Nyrkkeilijä
Pituus:  181  cm
Paino:  73 kg
Painoluokka:  keskisarja
Kätisyys:  oikeakätinen
Ammattilaistilastot
Ottelut:  40
Voitot:  36
– tyrmäysvoitot:  15
Tappiot:  2
Ratkaisemattomat:  2
Ei tuomiota/ mitätöity:  0
Aiheesta muualla
www.felixsturm.de
Felix Sturm (oik. Adnan Ćatić, s. 31. tammikuuta 1979 Leverkusen, Länsi-Saksa) on saksalainen ammattilaisnyrkkeilijä ja entinen WBA, WBO sekä IBF-liittojen keskisarjan maailmanmestari.
Amatööriura

Saksassa bosnialaisille vanhemmille syntynyt Ćatić otteli amatöörinä 113 voittoa ja 9 tappiota. Vuonna 1999 hän voitti Saksan mestaruuden, ja 2000 uusi mestaruutensa sekä voitti kultamitalin Tampereen EM-kisoissa. Samana vuonna Sydneyn olympialaisissa hänen tiensä katkesi lopulta pronssia voittaneeseen Jermaine Tayloriin.
Aiheesta muualla

Felix Sturmin virallinen sivu
Ammattilaisottelutilastot BoxRec-tietokannassa
Leverkusen Who's Who
| 0 | 1 | 2 |
| --- | --- | --- |
| Edeltäjä: Hector Javier Velazco | WBO liiton keskisarjan maailmanmestari 13. syyskuuta 2003 - 5. kesäkuuta 2004 | Seuraaja: Oscar De La Hoya |
| 0 | 1 | 2 |
| --- | --- | --- |
| Edeltäjä: Maseline Masoe | WBA liiton keskisarjan maailmanmestari 11. maaliskuuta 2006 - 15. heinäkuuta 2006 | Seuraaja: Javier Castillejo |
| 0 | 1 | 2 |
| --- | --- | --- |
| Edeltäjä: Javier Castillejo | WBA liiton keskisarjan maailmanmestari 28. huhtikuuta 2007 - maaliskuu 2010 | Seuraaja: Gennadi Golovkin |
| 0 | 1 | 2 |
| --- | --- | --- |
| Edeltäjä: Darren Barker | IBF liiton keskisarjan maailmanmestari 7. joulukuuta 2013 - 31. toukokuuta 2014 | Seuraaja: Sam Soliman |
| --- | --- |
Edeltäjä: Fedor Chudinov: WBA liiton ylemmän keskisarjan maailmanmestari 20. helmikuuta 2016 - 5. lokakuuta 2016
Francesc Macià

Francesc Macià noin 1925.
Francesc Macià i Llussà (21. lokakuuta 1859 Vilanova i la Geltrú – 25. joulukuuta 1933 Barcelona) oli katalonialainen poliitikko, joka perusti Estat Català -puolueen ja vaikutti suuresti siihen, että Katalonia sai autonomisen aseman.
Macià syntyi Vilanova i la Geltrússa vuonna 1859. Hän lähti sotilasuralle ja kohosi pioneerijoukoissa everstiksi. Katalonialaisten sanomalehtien Cucutin ja Veu de Catalunyan kieltäminen toi Macian politiikkaan. Hänet valittiin Solidaritat Catalana -liikkeeseen, ja hän osallistui sen ehdokkaana vaaleihin, jolloin hän joutui luopumaan armeijaurasta.
Vuonna 1923 kun Miguel Primo de Rivera kaappasi vallan ja loi yksipuoluejärjestelmän, Macià lähti maanpakoon. Hän palasi Kataloniaan vuonna 1931 ja osallistui vasemmistopuolueiden konferenssiin, jossa perustettiin kolmen puolueen liitto. Se sai murskavoiton kunnallisvaaleissa. Primo de Riveran kaaduttua järjestettiin vaalit, joissa monarkia hävisi. Macià julisti Katalonian tasavallan itsenäiseksi, mutta puoluetovereiden painostuksesta muutti julistuksen tarkoittamaan itsehallinnollista aluetta, jolle luvattiin laajoja vapauksia Espanjan tasavallassa. Francesc Macià valittiin sen puheenjohtajaksi vuonna 1932. Hän jatkoi autonomian edistämistä ja hävisi vaalit marraskuussa 1933. Hän kuoli joulupäivänä 1933, ja hautajaiset olivat suuri kansallinen tapahtuma.
Flavia Maximiana Theodora

Flavia Maximiana Theodora
Flavia Maximiana Theodora oli Rooman keisari Maximianuksen tytär tai tytärpuoli. Hän meni naimisiin Constantius Chloruksen kanssa sen jälkeen kun tämä oli eronnut ensimmäisestä vaimostaan Helenasta.
Perhe

Constantius Chloruksen kanssa Theodora sai kuusi lasta:
Flavius Dalmatius – konsuli ja kensori (kuoli 337)
Julius Constantius – Galluksen ja Julianus Apostatan isä. (kuoli 337)
Hannibalianus
Flavia Julia Constantia – keisari Liciniuksen vaimo.
Anastasia
Eutropia – keisari Nepotianuksen äiti.
Andorra kesäolympialaisissa 2020

Andorra osallistui kesäolympialaisiin 2020. Sitä edusti kaksi urheilijaa kahdessa lajissa: Pol Moya yleisurheilussa miesten 800 metrin juoksussa ja Mònica Dòria melonnassa naisten kanadalaisyksikössä ja kajakkiyksikössä. Kumpikin heistä oli joukkueen lipunkantajina avajaisseremoniassa; päätösseremoniassa lipunkantaja oli Moya.
Joukkue > Melonta

Mònica Dòria kilpaili naisten koskimelonnan kanadalaisyksikössä ja kajakkiyksikössä. Hän eteni kummassakin kilpailussa välierään asti.
| Urheilija | Kilpailu | Alkuerät> Lähtö 1 | Alkuerät> Sija | Alkuerät> Lähtö 2 | Alkuerät> Sija | Alkuerät> Paras | Alkuerät> Sija | Välierät> Aika | Välierät> Sija | Finaali> Aika | Finaali> Sija |
| --- | --- | --- | --- | --- | --- | --- | --- | --- | --- | --- | --- |
| Mònica Dòria | Naisten koskimelonnan kanadalaisyksikkö | 113,78 | 6 | 119,69 | 14 | 113,78 | 9 | 128,32 | 11 | Ei päässyt jatkoon | Ei päässyt jatkoon |
| Mònica Dòria | Naisten koskimelonnan kajakkiyksikkö | 110,57 | 11 | 110,54 | 13 | 110,54 | 14 | 118,15 | 16 | Ei päässyt jatkoon | Ei päässyt jatkoon |
Joukkue > Yleisurheilu

Pol Moya kilpaili miesten 800 metrin juoksussa. Hän sijoittui alkuerässään seitsemänneksi ajalla 1.47,44 eikä edennyt välieriin.
Ferdinand Fabra

Ferdinand Fabra (8. lokakuuta 1906 Geseke, Preussi, Saksa – 22. joulukuuta 2007 Hampuri, Saksa) oli saksalainen jalkapallovalmentaja, joka toimi Suomen maajoukkueen ensimmäisenä kokopäiväisenä päävalmentajana. Hänet pestattiin tehtävään Berliinin olympialaisia (1936) varten. Fabra valmensi Suomea kahdeksassa ottelussa, joista Suomen ainoaksi voitoksi jäi 2–0 Norjaa vastaan Oslossa 6. syyskuuta 1936. Olympialaisissa Suomi pelasi vain yhden ottelun, häviten siinä 3–7 Perulle. Myöhemmin Fabra valmensi vuosina 1946–1948 Borussia Dortmundia voittaen Länsi-Saksan mestaruuden. Valmentajauransa jälkeen Fabra toimi vuosina 1957–1978 lukion lehtorina Lippstadtin kaupungissa. Viimeiset vuotensa 101-vuotiaaksi elänyt Fabra asui Hampurissa poikansa luona.
Ottelut Suomen maajoukkueen päävalmentajana

| 0 | 1 | 2 | 3 | 4 |
| --- | --- | --- | --- | --- |
| 30. kesäkuuta 1936 |  Suomi | 1–4 |  Tanska | Helsinki |
| 4. elokuuta 1936 |  Peru | 7–3 |  Suomi | Berliini |
| 20. elokuuta 1936 |  Viro | 2–2 |  Suomi | Tallinna |
| 6. syyskuuta 1936 |  Norja | 0–2 |  Suomi | Oslo |
| 27. syyskuuta 1936 |  Suomi | 1–2 |  Ruotsi | Helsinki |
| 20. toukokuuta 1937 |  Suomi | 0–8 |  Englanti | Helsinki |
| 16. kesäkuuta 1937 |  Ruotsi | 4–0 |  Suomi | Tukholma |
| 29. kesäkuuta 1937 |  Suomi | 0–2 |  Saksa | Helsinki |
| 19. elokuuta 1937 |  Suomi | 0–1 |  Viro | Turku |
1 voitto, 1 tasapeli, 7 tappiota. Maaliero 9–30.
Lähde

IS Veikkaaja, numero 39, 3. lokakuuta 2006
Suomen jalkapallomaajoukkueen päävalmentajat
Öhman (1922) • Fabra (1936–37) • Obitz (1939) • Mårtensson (1945) • Tammisalo (1946) • Lehtonen (1947–55, 1959–61) • Weinreich (1955–58) • Laaksonen (1962–74) • Kosma (1974–75) • Rytkönen (1975–78) • Malm (1979–81) • Kuusela (1982–87) • Vakkila (1988–92) • Lindholm (1992–94) • Ikäläinen (1994–96) • Møller Nielsen (1996–99) • Muurinen (2000–05) • Heliskoski (2005–06) • Hodgson (2006–07) • Baxter (2008–10) • Huttunen (2010) • Kanerva (2011) • Paatelainen (2011–15) • Kanerva (2015) • Backe (2016) • Kanerva (2016–)
Footsteps

| Footsteps |
| --- | --- |

Ohjaaja:  John Badham
Käsikirjoittaja:  Shelley Evans
Tuottaja:  Ginny Jones-Duzak
Säveltäjä:  Christopher Franke
Kuvaaja:  Ron Stannett
Leikkaaja:  Frank Morriss
Pääosat:  Candice Bergen Michael Murphy Bryan Brown
Valmistustiedot
Valmistusmaa:   Yhdysvallat
Tuotantoyhtiö:  Fox Television Studios
Levittäjä:  CBS
Ensi-ilta:   12. lokakuuta 2003  22. tammikuuta 2009
Kesto:  84 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Footsteps on vuonna 2003 ensi-iltansa saanut yhdysvaltalainen jännityselokuva, jonka ohjasi John Badham ja käsikirjoitti Shelley Evans. Pääosassa esiintyivät Candice Bergen, Michael Murphy ja Bryan Brown.
Suomessa elokuva esitettiin MTV3:lla 22. tammikuuta 2009.
Rooleissa

| 0 | 1 | 2 |
| --- | --- | --- |
|  Candice Bergen  | … |  Daisy Lowendahl   |
|  Michael Murphy  | … |  Robbie   |
|  Bryan Brown  | … |  Eddie Bruno   |
|  Bug Hall  | … |  Spencer Weaver   |
|  John Walf  | … |  Pomo   |
|  Cindy Sampson  | … |  Jordan Hayes   |
|  Suzanne Jacob  | … |  Babs   |
|  Johanna MacCulloch  | … |  Lauren   |
|  Austin St. John  | … |  poliisitutkija   |
Evilution

| Evilution Chainsaw |
| --- | --- | --- |

Studioalbumin tiedot
 Julkaistu: 23. helmikuuta 2009
 Tyylilaji: sinfoninen black metal goottimetalli
 Kesto: 42.46
 Levy-yhtiö: Metal Mind Productions
Chainsawin muut julkaisut
| Acoustic Strings Quartet 2008 | Evilution 2009 | War of Words 2013 |
Evilution on puolalaisen heavy metal -yhtye Chainsawin viides studioalbumi, joka julkaistiin vuonna 2009.
Kappaleet

Dragon's Den – 5.12
Evilution – 3.07
The Beast – 3.35
Hung, Drawn & Quartered – 4.20
At Callanish – 3.49
Supernature's Queen – 4.38 (deat. Titus & Mauser)
Storm Lover – 3.45
Wail of the Sidhe – 4.58
The Carving – 4.16
Invisible Land – 5.06
Kokoonpano

Maxx – laulu
Jarosław Gajczuk-Zawadzki – kitara
Rygiel – kitara
Sebastian Górski – rummut
Marek Jerchewicz – bassokitara
Kokoonpano > Vierailevat muusikot

Titus – laulu kappaleessa "Supernature's Queen"
Mauser – kitarasoolo kappaleessa "Supernature's Queen"
Arvostelut

Allmusic: suopea
Aiheesta muualla

Evilution Discogsissa
Albumi Evilution Encyclopaedia Metallum -sivustolla (englanniksi)
Ferdinand Fabre

| Ferdinand Fabre |
| --- | --- |
 Ferdinand Fabre
Henkilötiedot
Syntynyt: 1830
Kuollut: 1898 (67–68 vuotta)
Kansalaisuus:  Ranska
Ammatti:  kirjailija
Kirjailija
Äidinkieli: ranska
Tuotannon kieli: ranska
Esikoisteos:  Feuilles de lierre
Pääteokset:  Apotti Tigrane
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Ferdinand Fabre (1830–1898) oli ranskalainen kirjailija. Hän aikoi ensin papiksi, tutki sitten lääketiedettä, mutta antautui pian kokonaan kirjalliselle uralle. Fabren esikoisteos oli runokokoelma Feuilles de lierre (1853), jota 1861 seurasi hänen esikoisromaaninsa Les Courbezon. Se on värikäs Ranskan akatemian palkitsema teos, joka kuvaa tapoja Sevennien vuoristossa. Yleistä tunnustusta ja huomattavan kirjallisen aseman Fabre saavutti hengellisen säädyn oloja kuvaavalla romaanillaan L’abbé Tigrane (1873; suomennettu).
Jacques Villeneuve: Ferdinand Fabren muistopatsas hänen synnyinkaupungissaan Bédarieux'ssä.
Fabren myöhemmistä teoksista mainittavia ovat romaanit Barnabé (1875), joka  kuvaa maalaisia tapoja, Mon oncle Célestin, moeurs cléricales (1881) ja Le roi Ramire (1883). Lucifer (1884) kuvaa gallikanismin ja klerikalismin välistä taistelua ja voittaa drastisessa kuvaamistaidossa romaanin L’abbé Tigrane. Se merkitsi Fabren tuotannon huippua. Hän julkaisi päiväkirjansa 1889 nimellä Ma vocation. Hänelle pystytettiin 1903 muistopatsas Pariisiin.
Suomennettu teos

Apotti Tigrane (L’abbé Tigrane), suom. E. J. (= Ellida Järnefelt), Otava 1894. Sarja: Otavan helppohintainen kirjasto, 16.
Aiheesta muualla

Kuvia tai muita tiedostoja aiheesta Ferdinand Fabre Wikimedia Commonsissa
Aplocheilichthys

| Aplocheilichthys |
| --- | --- |
 Aplocheilichthys normani
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Hammaskarppikalat Cyprinodontiformes
Alalahko::  Cyprinodontoidei
Heimo::  Hammaskarpit Poeciliidae
Suku::  Aplocheilichthys  Bleeker 1863
Infobox OKNimi-testi OK: 
Aplocheilichthys on hammaskarppien heimoon kuuluva kalasuku. FishBase-tietokannassa on 24 siihen kuuluvaa lajia.
Aiheesta muualla

http://www.aqualog.de/Aqualog/news/web74/74-6-9e.pdf (Arkistoitu – Internet Archive)
Felix Schütz

| Felix Schütz |
| --- | --- |
 Felix Schütz maajoukkuepaidassa vuonna 2014.
Henkilötiedot
Syntynyt: 3. marraskuuta 1987 (ikä 36) Erding, Saksa
Kansalaisuus:   Saksa
Jääkiekkoilija
Pelipaikka:  hyökkääjä
Maila:  vasen
Pituus:  181 cm
Paino:  89 kg
Pelaajaura
Pääsarjaura:  2007–
Aik. seurat:  EV Landshut (2. BL) ERC Ingolstadt (DEL) Portland Pirates (AHL) Kölner Haie (DEL) Admiral Vladivostok (KHL) EHC München (DEL) Avangard Omsk (KHL) Dinamo Riika (KHL) Torpedo Nižni Novgorod (KHL) Rögle BK (SHL) IK Oskarshamn (SHL) Straubing Tigers (DEL) Adler Mannheim (DEL)
NHL-varaus:  117. varaus, 2006 Buffalo Sabres
Felix Schütz (s. 3. marraskuuta 1987 Erding, Länsi-Saksa) on saksalainen jääkiekkoilija. Hän on pelipaikaltaan keskushyökkääjä, mutta osaa pelata myös laidassa.
Ura > Maajoukkueura

| Mitalit> Maa:   Saksa.Miesten jääkiekko. Olympialaiset  | Mitalit> Maa:   Saksa.Miesten jääkiekko. Olympialaiset  | Mitalit> Maa:   Saksa.Miesten jääkiekko. Olympialaiset  | Maa:   Saksa> Miesten jääkiekko. |
| --- | --- | --- | --- |
|  Hopeaa | Pyeongchang 2018 | jääkiekko |  |
Schütz on edustanut Saksaa MM-kilpailuissa vuosina 2010–2017. Valmennus valitsi hänet vuoden 2010 turnauksessa joukkueensa yhdeksi kolmesta parhaasta pelaajasta. Vuoden 2011 turnauksessa Schütz jakoi kolmella osumallaan Saksan sisäisen maalipörssin voiton John Trippin kanssa. Hän pelasi myös I-divisioonan MM-kilpailuissa vuonna 2006, jolloin Schütz voitti A-lohkon kultaa. Hän pelasi myös Sotšin olympiakisojen 2014 ja Pyeongchangin olympiakisojen 2018 karsinnoissa. Schütz voitti jälkimmäisen turnauksen viimeisen kierroksen maalipörssin ja jakoi Saksan sisäisen pistepörssin voiton Leon Draisaitlin kanssa. Schütz voitti olympiahopeaa 2018.
Schütz pelasi myös alle 20-vuotiaiden MM-kilpailuissa vuosina 2005 ja 2007, joista jälkimmäisessä turnauksessa hän voitti Saksan sisäisen pistepörssin ja jakoi koko turnauksen maalipörssin voiton neljän muun pelaajan kanssa tehoilla 5+3=8. Schütz jakoi myös joukkueensa sisäisen tehotilaston voiton Christoph Gawlikin kanssa lukemalla +3. Hän pelasi myös alle 20-vuotiaiden I-divisioonan MM-kilpailuissa vuonna 2006, jolloin Schütz voitti A-lohkon kultaa. Hän pelasi myös alle 18-vuotiaiden MM-kilpailuissa vuonna 2005 sekä World U-17 Hockey Challengessa vuonna 2004.
Muuta

Schützin isoveli Axel on entinen Saksan alempien sarjojen jääkiekkoilija.
Fatbardhe Hetemaj

Fatbardhe Hetemaj lokakuussa 2010.
Fatbardhe ”Fade” Hetemaj (s. 20. elokuuta 1985 Skënderaj, Kosovo, Jugoslavia) on suomalainen kokoomuksen poliitikko. Hänet valittiin vuoden 2012 kunnallisvaaleissa Helsingin kaupunginvaltuustoon kaudelle 2013–2016.
Tausta

Hetemaj tuli perheensä mukana Suomeen pakolaisena vuonna 1992. He pakenivat Kosovon albaaneihin kohdistunutta sortoa. Saatuaan pysyvän oleskeluluvan perhe muutti Oulusta Heikinharjun vastaanottokeskuksesta Helsinkiin. Hetemaj sai Suomen kansalaisuuden vuonna 2004.
Hetemaj kirjoitti ylioppilaaksi Helsingin luonnontiedelukiosta, minkä jälkeen hän opiskeli kauppatieteitä ja valmistui kauppatieteiden kandidaatiksi englantilaisesta Worcesterin yliopistosta. Hän on suorittanut maisteriopintoja Svenska handelshögskolanissa Helsingissä englanninkielisessä kansainvälisen johtamisen maisteriohjelmassa.
Hetemaj on työskennellyt muun muassa IT-alan yritys Logican henkilöstöyksikössä ja henkilöstöpalvelualan konserni VMP Groupissa kansainvälisen rekrytoinnin yhteyspäällikkönä.
Julkisuus

Suomen Pakolaisapu valitsi Hetemaj’n maaliskuussa 2009 vuoden pakolaisnaiseksi tunnustuksena hänen rasismin ja muukalaispelon vastaisesta toiminnastaan.
Hetemaj on tullut tunnetuksi puheenvuoroistaan mediassa. Vuonna 2009 huomiota sai hänen esiintymisensä ”Muutosten Suomi” -aiheisessa presidenttifoorumissa. Myöhemmin hän on muun muassa ollut vakituisena keskustelijana Yle Radio Suomen Taustapeilin osiossa Pyöreä pöytä ja Yle TV1:n Aamu-TV:n urheiluun keskittyneessä osiossa Jälkihiki. Hän toimi myös Euroopan komission köyhyyden ja sosiaalisen syrjäytymisen torjunnan teemavuoden 2010 lähettiläänä.
Koko Hetemaj'n perheestä (hän, hänen vanhempansa ja sisaruksensa) tehtiin Olli Laineen ohjaama dokumenttielokuva Kotimaa Kosovo-Suomi, joka esitettiin ensimmäisen kerran Yleisradion TV1-kanavalla toukokuussa 2018; ohjelma uusittiin 15.6.2024, ja on myös Yle Areenassa.
Poliittinen ura

Hetemaj oli kokoomuksen ehdokkaana ensimmäisen kerran vuoden 2011 eduskuntavaaleissa, joissa hän sijoittui Helsingin vaalipiirissä toiselle varasijalle (4 719 ääntä) Laura Rädyn jälkeen. Hetemaj pyrki eduskuntaan jälleen vuoden 2015 vaaleissa, mutta ei tullut valituksi 3 554 äänellä.
Kunnallisvaaleissa 2012 Hetemaj valittiin Helsingin kaupunginvaltuustoon. Hän sai 2 169 ääntä, kahdeksanneksi eniten kokoomuksen valtuutetuista.
Vuoden 2014 eurovaaleissa Hetemaj toimi Alexander Stubbin vaalipäällikkönä.
Yksityiselämä

Hetemaj’lla on sisko ja kaksi veljeä. Hänen veljensä Perparim ja Mehmet ovat molemmat ammattilaisjalkapalloilijoita. Hän on itse harrastanut salibandya ja koripalloa. Lukioaikana hän oli voittamassa salibandyn tyttöjen Suomen mestaruuksia Tapanilan Erässä. Hän oli pelipaikaltaan puolustaja. Hetemaj ilmoitti joulukuussa 2021 odottavansa lasta, jonka oli määrä syntyä vuoden 2022 keväällä.päivitettävä
Teokset

Hetemaj, Fatbardhe & Roiha, Heli: Matkalaukullinen aurinkoa: pakomatka pohjoiseen.  Minerva Kustannus, 2010.  ISBN 978-952-492-408-5.
Aiheesta muualla

Fatbardhe Hetemaj’n kotisivut hetemaj.fi. Arkistoitu 2.11.2010. Viitattu 20.10.2010.
Inhimillinen tekijä: Neljän kopla Ylen Elävä arkisto.